Държавен вестник, бр. 85, 2025 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  85
в. техническите детайли за използването 
на системата EUCARIS;
г. съответното национално законодателство 
на Страните;
д. националните образци на информа­
ционното писмо, както е посочено в чл. 3 от 
Споразумението за финансови санкции.
(2) По взаимно съгласие една от Страните 
може да създаде защитен уебсайт, съдър­
жащ Наръчника на потребителите, както и 
други релевантни документи и информация, 
свързани с прилагането и изпълнението на 
Споразумението за финансовите санкции и 
АТСП. Другите Страни подпомагат уебсайта с 
предоставянето на необходимата информация.
Член 10
Депозитар
Правителството на Унгария действа като 
депозитар на това АТСП.
Член 11
Изпълнение на АТСП
Това АТСП се прилага за всяка присъединя­
ваща се към Споразумението за финансовите 
санкции Страна след влизането му в сила за 
тази Страна.
Член 12
Влизане в сила и прекратяване
(1) Това АТСП влиза в сила на първия ден 
от втория месец след депозиране на втория 
инструмент за ратификация, приемане или 
утвърждаване между Страните, които са го 
ратифицирали, приели или утвърдили. За дру­
гите Страни настоящото АТСП влиза в сила 
на първия ден от втория месец след депози­
рането на техния инструмент за ратификация, 
приемане или утвърждаване.
(2) Това АТСП престава да бъде в сила с 
прекратяването на Споразумението за финан­
совите санкции.
Член 13
Тълкувателна разпоредба
Страните се договарят, че с оглед бъдещото 
прилагане на Споразумението за финансовите 
санкции позоваването в него на разпоредбите 
на Директива 2011/82 за улесняване на транс­
граничния обмен на информация относно 
пътнотранспортни нарушения, свързани с 
безопасността по пътищата, се тълкува като 
позоваване към съответните разпоредби на 
Директива 2015/413 за улесняване на транс­
граничния обмен на информация относно 
пътнотранспортни нарушения, свързани с 
безопасността по пътищата.
Подписано в Санкт Пьолтен на 5 май 
2015 г. в единствено оригинално копие на 
английски език.
5499
МИНИСТЕРСТВО
НА ЗДРАВЕОПАЗВАНЕТО
НАРЕДБА № Н-3 
от 3 октомври 2025 г.
за здравословно хранене на учениците
Раздел I
Общи положения
Чл. 1. (1) С тази наредба се уреждат
изискванията за осигуряване на здравословно 
хранене на учениците:
1. организирано на територията на учи­
лища, общежития, бази за спорт, отдих и 
туризъм на ученици, центрове за подкрепа 
на личностно развитие, центрове за специ­
ална образователна подкрепа и центрове за 
работа с деца;
2. при предлагане на храни и напитки на 
територията на обектите по т. 1, включително 
и от автомати за закуски и напитки.
(2) Изискванията на тази наредба се при­
лагат и в случаите, когато организираното 
хранене на учениците се извършва чрез дос­
тавка на храна от обекти за производство на 
храни, извършващи кетъринг услуги.
Чл. 2. (1) Здравословното хранене на уче­
ниците се постига чрез:
1. прием на пълноценна и разнообразна 
храна;
2. достатъчен прием на зеленчуци и пло­
дове;
3. достатъчен прием на мляко, млечни 
продукти и други богати на белтък храни;
4. включване консумацията на пълнозър­
нести храни;
5. ограничаване приема на мазнини, захар 
и сол;
6. прием на достатъчно течности.
(2) При осигуряване на храненето на уче­
ниците се използват храни, които отговарят 
на изискванията за безопасност и качество 
съгласно Закона за храните и подзаконовите 
нормативни актове по неговото прилагане. 
Чл. 3. (1) Приемът на енергия и хранителни 
вещества се определя съгласно Наредба № 1 
от 2018 г. за физиологичните норми за хранене 
на населението (ДВ, бр. 11 от 2018 г.).
(2) За изчисляване на енергийната стойност 
на хранителния прием се използват следните 
енергийни еквиваленти:
1. един грам белтък доставя 4 kcal енергия;
2. един грам въглехидрати доставя 4 kcal 
енергия;
3. един грам мазнини доставя 9 kcal енергия.
Раздел II
Изисквания към храненето на учениците, 
организирано на територията на обектите 
по чл. 1, ал. 1, т. 1
Чл. 4. (1) За осигуряване на здравословно 
хранене на учениците се прилагат стойности­
те за среднодневен прием на енергия, общ 
белтък, мазнини и въглехидрати, посочени в 
приложение № 1.